PUNTUACIÓNS DEFINITIVAS DA FASE DE OPOSICIÓN E APERTURA DO PRAZO PARA A PRESENTACIÓN DE MÉRITOS NO PROCESO SELECTIVO CONVOCADO PARA CUBRIR UNHA PRAZA DE AUXILIAR DE ADMINISTRACIÓN XERAL, RESERVADA A PERSOAS CON DISCAPACIDADE (CE2020F)
ADMINISTRACIÓN LOCAL — Provincial — Deputación Provincial (Persoal, oposicións, 23/04/2021)

As puntuacións obtidas polas persoas aspirantes nos distintos exercicios da fase de oposición foron as seguintes: Finalizada a fase de oposición, iniciase a fase de concurso, polo que as persoas aspirantes que a superaron deberán seguir o procedemento descrito na base décimo oitava convocatoria, cuxo contido se transcribe, en parte, a continuación, con respecto a forma e prazo de presentación dos méritos alegados: Neste sentido, a Base décimo oitava da convocatoria, relativa á presentación da documentación correspondente á fase de concurso, dispón: Finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos Anexo I méritos da fase do concurso”, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal), ou opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para a presentación dos méritos será de 10 días hábiles, contados a partir do día seguinte ao da publicación dos resultados definitivos da fase de oposición que se publicará no BOPPO, na páxina web e no taboleiro de anuncios da Deputación, de conformidade co establecido no artigo 45 da LPACAP Así mesmo, ao non contemplarse expresamente nas bases a determinación da data límite a ter en conta para valorar os méritos das persoas aspirantes na fase de concurso, acórdase establecer o 12 de xaneiro de 2021 como devandita data, ao corresponderse co día no que finalizou o prazo para a presentación de instancias neste proceso selectivo; todo iso de conformidade co disposto na Sentenza do Tribunal Supremo 1594/2019, de 15 de novembro do 2019, ditada no Recurso de Casación 2810/2017, que dando resposta á mesma cuestión sometida a interese casacional declarou o seguinte:”. cuando las bases de la convocatoria guarden silencio sobre la determinación de la fecha tope a tener en cuenta para valorar los méritos de los aspirantes en pruebas de procesos selectivos convocados por el sistema de concurso oposición, los tribunales de selección no pueden fijarla en un momento posterior a la fase de oposición sino que deben establecer como fecha tope la establecida en la convocatoria para la presentación de las instancias.” O Secretario do tribunal Asinado dixitalmente